Source: http://www.ateistit.fi/uutiset/uuti180103.html
Timestamp: 2018-01-23 15:36:23+00:00
Document Index: 11354645

Matched Legal Cases: ['kko ', 'kko ', 'kko ', 'kko ', 'kko ', 'kko ']

VUONNA 2017 REKISTERÖIDYT UUDET USKONNOLLISET YHDYSKUNNAT (3.1.2018)
Vuoden 2017 lopussa Suomessa oli kaksi valtiokirkkoa, jotka ovat uskonnollisia yhdyskuntia. Niiden lisäksi oli 130 uskonnonvapauslain perusteella rekisteröityä uskonnollista yhdyskuntaa.
Vuonna 2017 uusia rekisteröintejä uskonnollisten yhdyskuntain rekisteriin tehtiin 30. Niistä kahdeksan oli uusia, itsenäisiä yhdyskuntia ja 22 vanhojen yhdyskuntien uusia seurakuntia/paikallisyhteisöjä.
Juutalainen uskonnollinen yhdyskunta Guul Gol (900.447)
Kingship International Ministry Finland (900.448)
Harvest Church Finland (900.449)
Northwind Church (900.455)
The Temple of Zion International Ministry (900.456)
Houm kirkko, Houm kyrka (900.458)
NUUR Islamilainen yhdyskunta (Nuur) (900.463)
Jangchup Choeling Buddhist Centre (900.470)
Sekä juutalaisia että buddhalaisia yhdyskuntia on Suomessa vähän. Nyt siis saatiin molempia yksi lisää.
Harvest Church Vantaa (900.450) ja Sadonkorjuuseurakunta (900.451) ovat Harvest Chuch Finland -yhdyskunnan (900.449) uusia seurakuntia.
Vähänkyrön vapaaseurakunta (900.452) on Suomen Vapaakirkon (900.094) uusi seurakunta.
Tampere Vineyard -seurakunta (900.453) on Suomen Vineyard -kirkon (900.418) uusi seurakunta.
Uskon Sana Satakunta (900.454) ja World of Faith Church (Tampere) (900.472) ovat World of Faith Church Finland -yhdyskunnan (900.410) uusia seurakuntia.
Turun Islamilainen Diyanet Seurakunta (900.457), Porin Islamilainen Diyanet Seurakunta (900.459) ja Lahden Islamilainen Diyanet Seurakunta (900.465) ovat Suomen Diyanet Yhdyskunnan (900.442) uusia seurakuntia.
Turun seudun Satamaseurakunta (900.460) ja Jyväskylän Satamaseurakunta (900.461) ovat Suomen Satamaseurakunnat -yhdyskunnan (900.365) uusia seurakuntia.
Isonkyrön Helluntaiseurakunta (900.462), Forssan helluntaiseurakunta (900.464), Helsingin Siion-seurakunta (900.468), Äetsän helluntaiseurakunta (900.469), Rautavaaran helluntaiseurakunta (900.473), Jurvan helluntaiseurakunta (900.474), Akaan helluntaiseurakunta (900.475) ja Kotkan Helluntaiseurakunta (900.476) ovat Suomen Helluntaikirkon (400.239) uusia seurakuntia.
Kemin karenibaptistiseurakunta (900.466) on Suomen Baptistikirkon (SBK) (900.079) uusi seurakunta.
Kaarinan bahái-yhteisö (900.467) on Suomen Bahái-yhteisön (900.093) uusi paikallisyhteisö.
Pyhän Joosefin seurakunta (900.471) on Katolinen kirkko Suomessa -yhdyskunnan (900.058) uusi seurakunta.
Suomen Helluntaikirkko kasvaa nopeimmin
Uusien seurakuntien/paikallisyhteisöjen määrällä mitattuna Suomen Helluntaikirkko osoitti suurinta kasvua, kun siihen liittyi kahdeksan uutta seurakuntaa. Suomen Vapaakirkko ja Katolinen kirkko Suomessa saivat suuresta jäsenmäärästään huolimatta kumpikin vain yhden uuden seurakunnan.
31.12.2017 rekisteröityjä uskonnollisia yhdyskuntia oli 130. Näillä oli lisäksi 313 seurakuntaa/paikallisyhteisöä. Ylivoimaisesti eniten seurakuntia on Suomen Vapaakirkolla (102). Yhtä selvä kakkonen on Suomen Helluntaikirkko, jolla on 51 seurakuntaa.
Suomen Helluntaikirkon toiminnanjohtaja Esko Matikainen kertoo, että Suomen Helluntaikirkkoon liittyneitä seurakuntia oli enemmänkin, mutta osa tapauksista jäi käsittelemättä viranomaisessa vuoden 2017 puolella.
Matikaisen mukaan Suomen Helluntaikirkossa on nyt 61 suomenkielistä seurakuntaa, kun yhteensä helluntailiikkeessä on 242 suomenkielistä seurakuntaa. Siis 25 prosenttia kaikista seurakunnista on liittynyt Suomen Helluntaikirkkoon. Jäsenmäärissä liittyminen näkyy viipeellä, sillä jokaisen Suomen Helluntaikirkkoon liittyneen seurakunnan yksittäisen jäsenen pitää myös itse liittyä Suomen Helluntaikirkkoon. He eivät automaattisesti seuraa mukana, jos seurakunta liittyy uskonnolliseen yhdyskuntaan.
Vaikka Jehovan todistajat on jäsenmäärältään suurin rekisteröity uskonnollinen yhdyskunta, sen rekisteröityjen seurakuntien määrä on vain 18. Katolinen kirkko Suomessa omaa 14 seurakuntaa tai paikallisyhteisöä.
Rekisteröityjen uskonnollisten yhdyskuntien jäsenmäärien kehitystä vuonna 2017 koskeva kirjoitus julkaistaan myöhemmin ensi keväänä.